# 3 de 7 amb l'agulla

El 3 de 7 amb l'agulla, també anomenat 3 de 7 amb el pilar al mig, és un castell de 7 pisos d'alçada i 3 castellers per pis, que en descarregar-se deixa al descobert un pilar de 5. L'estructura d'aquest castell és més oberta que la d'un 3 de 7 per tal que el pilar tingui espai al seu interior. Una vegada l'enxaneta fa l'aleta al 3 i comença a baixar del castell, l'acotxador entra al pilar com a enxaneta. Com la resta de castells amb l'agulla, només es considera carregat quan el pilar complet resta sobre la pinya, és a dir, quan els segons de l'estructura del 3 ja s'han deixat anar de braços i comencen a baixar.

## Història

L'any 1996 els Castellers de Vilafranca van fer el 3 de 7 amb agulla als Països Baixos, agafant la idea dels Falcons, i algunes colles els van imitar. L'any 1997 aquest castell, en aquell moment atípic, va permetre a la Colla Nova del Vendrell guanyar el I Concurs de castells Vila de Torredembarra.
L'estructura amb agulla és característica dels castells de 4, i s'ha popularitzat en estructures del 3 d'ençà el primer 3 de 8 amb l'agulla descarregat l'any 2006 pels Castellers de Vilafranca, i el posterior pas al 3 de 9 amb folre i l'agulla, carregat per primer cop a la història pels Minyons de Terrassa el 16 de novembre del 2008, i descarregat per primera vegada a la història pels Castellers de Vilafranca en la diada de Sant Ramon de l'any següent, el 31 d'agost de 2009.
La realització d'aquest castell de manera més o menys regular, tant de 7 com 8 pisos, va obrir la porta a afegir l'agulla a castells com el 5 de 7 i 5 de 8. Així, el 19 d'abril del 2008 els Castellers de Vilafranca van descarregar a la Bisbal del Penedès el 5 de 7 amb l'agulla, un nou castell mai vist fins aleshores. El també inèdit 5 de 8 amb l'agulla va ser carregat i descarregat per primera vegada pels Castellers de Vilafranca el 3 d'octubre del 2009 a la diada del Mercadal de Reus.

## Colles

Al 2023 hi havia 53 colles castelleres que havien assolit el 3 de 7 amb l'agulla, de les quals 51 l'havien descarregat i 2, els desapareguts Ganxets de Reus i els Xiquets de Cambrils, que només l'havien carregat. La taula següent mostra la data, diada i plaça en què les colles el carregaren i/o descarregaren per primera vegada en el segle XX o XXI:
| Núm. | Colla | Carregat | Diada | Plaça | Descarregat | Diada | Plaça |
| 1 | Castellers de Vilafranca | 18 d'agost de 1996 | Viatge de la colla | Bree, Bèlgica | 18 d'agost de 1996 | Viatge de la colla | Bree, Bèlgica |
| 2 | Xiquets de Reus | 25 d'agost de 1996 | Festa Major de Sitges | Sitges | 25 d'agost de 1996 | Festa Major de Sitges | Sitges |
| 3 | Colla Vella dels Xiquets de Valls | 20 de juliol de 1997 | Diada castellera | La Masó | 20 de juliol de 1997 | Diada castellera | La Masó |
| 4 | Colla Nova del Vendrell | 19 d'octubre de 1997 | Concurs de Castells de Torredembarra | Torredembarra | 19 d'octubre de 1997 | Concurs de Castells de Torredembarra | Torredembarra |
| 5 | Xiquets de Cambrils | 8 de desembre de 1998 | Diada de la colla | Cambrils | No descarregat | No descarregat | No descarregat |
| 6 | Ganxets de Reus | 6 de novembre de 1999 | Diada dels Ganxets de Reus | Reus | No descarregat | No descarregat | No descarregat |
| 7 | Castellers de Sabadell | 14 de novembre de 1999 | VI Diada dels Saballuts | Plaça de Sant Roc, Sabadell | 14 de novembre de 1999 | VI Diada dels Saballuts | Plaça de Sant Roc, Sabadell |
| 8 | Sagals d'Osona | 1 de juny de 2008 | Actuació castellera a Vic | Vic | 1 de juny de 2008 | Actuació castellera a Vic | Vic |
| 9 | Nens del Vendrell | 31 d'agost de 2008 | Festa Major de Granollers | Plaça de la Porxada, Granollers | 31 d'agost de 2008 | Festa Major de Granollers | Plaça de la Porxada, Granollers |
| 10 | Xiquets de Tarragona | 18 d'octubre de 2008 | Diada Fi de temporada dels Xiquets de Tarragona | Tarragona | 18 d'octubre de 2008 | Diada Fi de temporada dels Xiquets de Tarragona | Tarragona |
| 11 | Castellers de Mallorca | 4 d'octubre de 2008 | I Diada Blava | Plaça dels Sedassos, Tarragona | 4 d'octubre de 2008 | I Diada Blava | Plaça dels Sedassos, Tarragona |
| 12 | Xics de Granollers | 12 d'octubre de 2008 | Actuació castellera a Caldes de Montbui | Plaça Font del Lleó, Caldes de Montbui | 12 d'octubre de 2008 | Actuació castellera a Caldes de Montbui | Plaça Font del Lleó, Caldes de Montbui |
| 13 | Margeners de Guissona | 18 d'octubre de 2008 | II Diada de final de temporada dels Xiquets de Tarragona | Plaça del Rei, Tarragona | 18 d'octubre de 2008 | II Diada de final de temporada dels Xiquets de Tarragona | Plaça del Rei, Tarragona |
| 14 | Colla Jove de Castellers de Sitges | 19 d'octubre de 2008 | XVI Diada dels Castellers de Sants | Plaça de Bonet i Muixí, Sants, Barcelona | 19 d'octubre de 2008 | XVI Diada dels Castellers de Sants | Plaça de Bonet i Muixí, Sants, Barcelona |
| 15 | Moixiganguers d'Igualada | 26 d'octubre de 2008 | XIV Diada dels Moixiganguers | Plaça de la Vila, Igualada | 26 d'octubre de 2008 | XIV Diada dels Moixiganguers | Plaça de la Vila, Igualada |
| 16 | Minyons de Terrassa | 21 de març de 2009 | Mostra de la Diversitat Cultural | Recinte Firal, Terrassa | 21 de març de 2009 | Mostra de la Diversitat Cultural | Recinte Firal, Terrassa |
| 17 | Bordegassos de Vilanova | 26 d'abril de 2009 | XXXVI Aniversari dels Bordegassos | Plaça de la Vila, Vilanova i la Geltrú | 26 d'abril de 2009 | XXXVI Aniversari dels Bordegassos | Plaça de la Vila, Vilanova i la Geltrú |
| 18 | Colla Joves Xiquets de Valls | 12 de juliol de 2009 | Festes del barri de la Xamora | Valls | 12 de juliol de 2009 | Festes del barri de la Xamora | Valls |
| 19 | Capgrossos de Mataró | 29 d'agost de 2009 | Festa Major de Sitges | Sitges | 29 d'agost de 2009 | Festa Major de Sitges | Sitges |
| 20 | Colla Jove Xiquets de Tarragona | 6 de setembre de 2009 | Festa Major de Guissona | Guissona | 6 de setembre de 2009 | Festa Major de Guissona | Guissona |
| 21 | Xicots de Vilafranca | 19 de setembre de 2009 | Festa Major de Misericòrdia | Reus | 19 de setembre de 2009 | Festa Major de Misericòrdia | Reus |
| 22 | Castellers d'Esplugues | 20 de setembre de 2009 | Festa Major d'Esplugues de Llobregat | Esplugues de Llobregat | 20 de setembre de 2009 | Festa Major d'Esplugues de Llobregat | Esplugues de Llobregat |
| 23 | Colla Castellera de Sant Pere i Sant Pau | 23 de setembre de 2009 | Diada de Santa Tecla | Plaça de la Font, Tarragona | 23 de setembre de 2009 | Diada de Santa Tecla | Plaça de la Font, Tarragona |
| 24 | Castellers de Badalona | 4 d'octubre de 2009 | VII Concurs de castells Vila de Torredembarra | Plaça del Castell, Torredembarra | 4 d'octubre de 2009 | VII Concurs de castells Vila de Torredembarra | Plaça del Castell, Torredembarra |
| 25 | Nois de la Torre | 4 d'octubre de 2009 | VII Concurs de castells Vila de Torredembarra | Plaça del Castell, Torredembarra | 4 d'octubre de 2009 | VII Concurs de castells Vila de Torredembarra | Plaça del Castell, Torredembarra |
| 26 | Castellers de Cerdanyola | 4 d'octubre de 2009 | VII Concurs de castells Vila de Torredembarra | Plaça del Castell, Torredembarra | 4 d'octubre de 2009 | VII Concurs de castells Vila de Torredembarra | Plaça del Castell, Torredembarra |
| 27 | Minyons de l'Arboç | 4 d'octubre de 2009 | VII Concurs de castells Vila de Torredembarra | Plaça del Castell, Torredembarra | 4 d'octubre de 2009 | VII Concurs de castells Vila de Torredembarra | Plaça del Castell, Torredembarra |
| 28 | Marrecs de Salt | 18 d'octubre de 2009 | Festa Major de Manlleu | Plaça Fra Bernadí, Manlleu | 18 d'octubre de 2009 | Festa Major de Manlleu | Plaça Fra Bernadí, Manlleu |
| 29 | Castellers d'Esparreguera | 18 d'octubre de 2009 | Romeria a Montserrat | Plaça de Santa Maria, Monestir de Montserrat, Monistrol de Montserrat | 18 d'octubre de 2009 | Romeria a Montserrat | Plaça de Santa Maria, Monestir de Montserrat, Monistrol de Montserrat |
| 30 | Tirallongues de Manresa | 7 de novembre de 2009 | Vigília XVI Diada dels Tirallongues | Plaça de l'Om, Manresa | 7 de novembre de 2009 | Vigília XVI Diada dels Tirallongues | Plaça de l'Om, Manresa |
| 31 | Castellers de Sant Cugat | 15 de novembre de 2009 | XIII Diada dels Castellers de la Vila de Gràcia | Plaça de la Vila de Gràcia, Barcelona | 15 de novembre de 2009 | XIII Diada dels Castellers de la Vila de Gràcia | Plaça de la Vila de Gràcia, Barcelona |
| 32 | Castellers de la Vila de Gràcia | 25 d'abril de 2010 | Diada de Sant Jordi | Sitges | 25 d'abril de 2010 | Diada de Sant Jordi | Sitges |
| 33 | Castellers del Poble Sec | 30 de maig de 2010 | Inauguració del local dels Castellers del Poble Sec | Passeig de Montjuic, Barcelona | 30 de maig de 2010 | Inauguració del local dels Castellers del Poble Sec | Passeig de Montjuic, Barcelona |
| 34 | Castellers d'Altafulla | 19 de setembre de 2010 | Actuació castellera a El Vendrell | Plaça Vella, El Vendrell | 19 de setembre de 2010 | Actuació castellera a El Vendrell | Plaça Vella, El Vendrell |
| 35 | Castellers de Cornellà | 25 de setembre de 2010 | Festa Major del Prat de Llobregat | Plaça de la Vila, El Prat de Llobregat | 25 de setembre de 2010 | Festa Major del Prat de Llobregat | Plaça de la Vila, El Prat de Llobregat |
| 36 | Xiquets del Serrallo | 3 d'octubre de 2010 | XXIII Concurs de castells de Tarragona | Tarraco Arena Plaça, Tarragona | 3 d'octubre de 2010 | XXIII Concurs de castells de Tarragona | Tarraco Arena Plaça, Tarragona |
| 37 | Castellers de la Sagrada Família | 1 de maig de 2011 | Festa Major de la Sagrada Família | Carrer de Mallorca, Sagrada Família, Barcelona | 1 de maig de 2011 | Festa Major de la Sagrada Família | Carrer de Mallorca, Sagrada Família, Barcelona |
| 38 | Colla Jove de l'Hospitalet | 2 d'octubre de 2011 | VIII Concurs de castells Vila de Torredembarra | Plaça del Castell, Torredembarra | 2 d'octubre de 2011 | VIII Concurs de castells Vila de Torredembarra | Plaça del Castell, Torredembarra |
| 39 | Al·lots de Llevant | 8 d'octubre de 2011 | XIII Diada dels Al·lots de Llevant | Plaça de Sa Bassa, Manacor | 8 d'octubre de 2011 | XIII Diada dels Al·lots de Llevant | Plaça de Sa Bassa, Manacor |
| 40 | Colla Castellera de Figueres | 6 de novembre de 2011 | XIV Diada de la Colla Castellera de Figueres | Plaça de la Vila, Figueres | 6 de novembre de 2011 | XIV Diada de la Colla Castellera de Figueres | Plaça de la Vila, Figueres |
| 41 | Colla Castellera Jove de Barcelona | 21 de juliol de 2012 | Diada d'estiu de la Jove de Barcelona | Plaça del Rei, Barcelona | 21 de juliol de 2012 | Diada d'estiu de la Jove de Barcelona | Plaça del Rei, Barcelona |
| 42 | Salats de Súria | 3 de novembre de 2012 | V Diada dels Salats de Súria | Plaça Major, Súria | 3 de novembre de 2012 | V Diada dels Salats de Súria | Plaça Major, Súria |
| 43 | Castellers de Barcelona | 29 de setembre de 2013 | Actuació a Anvers | Anvers, Bèlgica | 29 de setembre de 2013 | Actuació a Anvers | Anvers, Bèlgica |
| 44 | Castellers de Caldes de Montbui | 10 de novembre de 2013 | Diada dels Castellers de Caldes de Montbui | Plaça de l'Església, Caldes de Montbui | 10 de novembre de 2013 | Diada dels Castellers de Caldes de Montbui | Plaça de l'Església, Caldes de Montbui |
| 45 | Colla Jove Xiquets de Vilafranca | 31 d'agost de 2014 | Diada de Sant Ramon | Plaça de la Vila, Vilafranca del Penedès | 31 d'agost de 2014 | Diada de Sant Ramon | Plaça de la Vila, Vilafranca del Penedès |
| 46 | Castellers de Berga | 1 de novembre de 2014 | VII Diada dels Salats de Súria | Plaça Major, Súria | 1 de novembre de 2014 | VII Diada dels Salats de Súria | Plaça Major, Súria |
| 47 | Castellers de Sant Vicenç dels Horts | 24 de maig de 2015 | II Aniversari dels Castellers de Sant Vicenç dels Horts | Sant Vicenç dels Horts | 24 de maig de 2015 | II Aniversari dels Castellers de Sant Vicenç dels Horts | Sant Vicenç dels Horts |
| 48 | Matossers de Molins de Rei | 12 de juliol de 2015 | Festa Major de Pallejà | Plaça del Castell, Pallejà | 12 de juliol de 2015 | Festa Major de Pallejà | Plaça del Castell, Pallejà |
| 49 | Castellers de Castelldefels | 8 de desembre de 2015 | Festa Major d'hivern de Castelldefels | Plaça de l'Església, Castelldefels | 8 de desembre de 2015 | Festa Major d'hivern de Castelldefels | Plaça de l'Església, Castelldefels |
| 50 | Colla Castellera de l'Alt Maresme i la Selva Marítima | 13 de novembre de 2016 | III Diada dels Castellers de l'Alt Maresme | Plaça de l'Església, Calella | 13 de novembre de 2016 | III Diada dels Castellers de l'Alt Maresme | Plaça de l'Església, Calella |
| 51 | Castellers del Riberal | 25 de juny de 2017 | Festa Major de Prada de Conflent | Prada | 5 d'agost de 2017 | Festa Major de Millars | Rue de la Fontaine, Millars |
| 52 | Castellers de Mollet | 16 de setembre de 2018 | XXXV Fira d'Artesans de Mollet del Vallès | Plaça de l'Artesania, Mollet del Vallès | 16 de setembre de 2018 | XXXV Fira d'Artesans de Mollet del Vallès | Plaça de l'Artesania, Mollet del Vallès |
| 53 | Castellers de Lleida | 22 d'octubre de 2022 | XXX Diada de la Colla Jove de Castellers de Sitges | Cap de la Vila, Sitges | 22 d'octubre de 2022 | XXX Diada de la Colla Jove de Castellers de Sitges | Cap de la Vila, Sitges |

## Referències

* ↑ Joan Bofarull i Solé. «Castells atípics». Webcasteller, 14-01-2009. Arxivat de l'original el 2010-03-14. [Consulta: 17 juliol 2011].
* ↑ lapinya.cat, Castells anecdòtics, castells inèdits Arxivat 2010-10-04 a Wayback Machine.
* ↑ «[castell.manies.cat/?grup=taula&item=3&castell=3de7a Tots els castells: 3de7a]». castell.manies.cat, 2012. [Consulta: 16 febrer 2012].
* 1 2 «Tarragona. 2a Diada final temporada de Xiquets de Tarragona». Webcasteller, 18-10-2008. Arxivat de l'original el 2009-01-06. [Consulta: 16 febrer 2012].
* 1 2 «Barcelona. SANTS - 16a Diada Castellers de Sants». Webcasteller, 19-10-2008. Arxivat de l'original el 2012-12-09. [Consulta: 16 febrer 2012].
* 1 2 «Igualada. 14a Diada dels Moixiganguers». Webcasteller, 26-10-2008. Arxivat de l'original el 2009-01-03. [Consulta: 16 febrer 2012].
* 1 2 «Vilanova i la Geltrú. 36è aniversari dels Bordegassos». Webcasteller, 26-04-2009. Arxivat de l'original el 2009-10-03. [Consulta: 16 febrer 2012].
* 1 2 «Valls. Festes del Barri de la Xamora». Webcasteller, 12-07-2009. [Consulta: 16 febrer 2012].
* ↑ «Tarragona. Diada de Santa Tecla». Webcasteller, 23-09-2009. Arxivat de l'original el 2011-09-27. [Consulta: 16 febrer 2012].
* 1 2 3 4 5 6 7 8 «Torredembarra. 7è Concurs Vila de Torredembarra». Webcasteller, 04-10-2009. Arxivat de l'original el 2013-09-27. [Consulta: 16 febrer 2012].
* 1 2 «Monistrol de Montserrat. Romeria a Montserrat». Webcasteller, 18-10-2009. Arxivat de l'original el 2013-09-23. [Consulta: 16 febrer 2012].
* 1 2 «Manresa. Vigília 16a Diada dels Tirallongues». Webcasteller, 07-11-2009. Arxivat de l'original el 2013-09-23. [Consulta: 16 febrer 2012].
* 1 2 «Barcelona. 13a Diada Castellers de la Vila de Gràcia». Webcasteller, 15-11-2009. Arxivat de l'original el 2013-09-23. [Consulta: 17 febrer 2012].
* 1 2 «Tarragona. XXIIIè Concurs de Castells». Webcasteller, 03-10-2010. Arxivat de l'original el 2013-09-23. [Consulta: 16 febrer 2012].
* 1 2 «Barcelona. Festes barri de la Sagrada Família». Webcasteller, 01-05-2011. Arxivat de l'original el 2011-09-05. [Consulta: 16 febrer 2012].
* 1 2 «8è Concurs Vila de Torredembarra». Webcasteller, 02-10-2011. Arxivat de l'original el 2011-12-03. [Consulta: 16 febrer 2012].
* 1 2 «Manacor. 13a Diada dels Al·lots de Llevant». Webcasteller, 08-10-2011. Arxivat de l'original el 2011-11-21. [Consulta: 16 febrer 2012].
* 1 2 «Diada amb dues agulles». Al·lots de Llevant, 09-10-2011. [Consulta: 23 febrer 2012].
* 1 2 «Figueres. 14a Diada Colla Castellera de Figueres». Webcasteller, 06-11-2011. Arxivat de l'original el 2013-09-23. [Consulta: 16 febrer 2012].
* 1 2 La Jove de Barcelona descarrega el primer tres de set amb agulla [Consulta: 28 de juliol de 2012]

## Vegeu també

* 3 de 7
* 3 de 6 amb l'agulla
* 3 de 8 amb l'agulla
* 3 de 9 amb folre i l'agulla
* 4 de 7 amb l'agulla
* 5 de 7 amb l'agulla

## Enllaços externs

* Castells de la gamma alta de 7: 3de7a (castell.manies.cat)
Construccions castelleres :
Castells de la gamma de nou i deu :
Castells de la gamma de vuit :
Castells de la gamma de set :
Castells de la gamma de sis :
Els pilars, malgrat no tenir igual nombre de pisos que els castells de la mateixa gamma, sí que comparteixen un nivell de dificultat semblant als castells de la gamma corresponent. *: La cursiva indica castells mai assolits. :